Institut za standardizaciju Bosne i Hercegovine
Institut za standardizaciju Bosne i Hercegovine (ISBiH) jest samostalna državna upravna organizacija za poslove u području standardizacije. Institut je osnovan na osnovu odluka usvojenih u oba doma Parlamentarne skupštine Bosne i Hercegovine. Rad ove institucije definisan je Zakonom o osnivanju Instituta za standardizaciju Bosne i Hercegovine. Sjedište instituta je u Istočnom Sarajevu. Institut je punopravni član Međunarodne organizacije za standardizaciju ISO od 1997. i Evropskog instituta za standardizaciju u oblasti telekomunikacija ETSI od 1997. Također je i pridruženi član Međunarodne komisije za elektrotehniku IEC od 1997, Evropskog komiteta za standardizaciju u oblasti elektrotehnike CENELEC od 1999. i Evropskog komiteta za standardizaciju CEN od 2008.